  Майя Бывальцева 4-тӥ гудырикошконлы Удмуртиын эшшо 21 адямилэсь выль коронавирус инфекциез шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Черламъёс пӧлын Ижкарын 11 улӥсьёс, Можгаын куинь улӥсьёс, Можга ёросын кык улӥсьёс. Быдэн одӥг учыр Воткаын, Дэри, Дэбес, Кез, Якшур-Бӧдья ёросъёсын пусйизы. 43 адями йӧназ. Ньыль мурт улонысь кошкиз: 71 но 54 аресъем воргоронъёс но 83 но 66 аресъем кышномуртъёс. Туннэ нуналлы Удмуртиын выль коронавирусэн черлан 2 сюрс 463 учыр лабораториосын зэматэмын. 2 сюрс 21 адями йӧназ, 52 мурт кулӥз. Та дыре 17-езлэн висисьёслэн тазалыксы секыт лыдъяське. Тулыспалысен элькунын коронавируслы 206 сюрс 267 эскеронъёс ортчытӥзы.  Тегъёс: Тазалык Ижкар висён Удмуртия коронавирус  